**หน่วยที่ 4**

**เรื่อง การวางแผนพัฒนาการเรียนการสอนโดยใช้คอมพิวเตอร์พกพา**

**แบบแท็บเล็ตเป็นเครื่องมือ**

**หน่วยที่ 4**

**เรื่อง การวางแผนพัฒนาการเรียนการสอนโดยใช้คอมพิวเตอร์พกพาแบบแท็บเล็ตเป็นเครื่องมือ**

4 ชั่วโมง 30 นาที

**สาระสำคัญ**

แผนการจัดการเรียนรู้ถือได้ว่าเป็นเครื่องมือสำคัญที่จะนำทางครูผู้สอนไปสู่เป้าหมายของการจัดการเรียนรู้ที่กำหนดไว้ เพื่อให้บรรลุหลักการและจุดหมายของหลักสูตรแกนกลางการศึกษาขั้นพื้นฐาน พุทธศักราช 2551 ซึ่งการนำคอมพิวเตอร์พกพาแบบแท็บเล็ตเข้ามาบูรณาการในการจัดกิจกรรมการเรียนการสอนสำหรับนักเรียนชั้นประถมศึกษาปีที่ 1-2 และชั้นมัธยมศึกษาปีที่ 1 ครูผู้สอนจำเป็นต้องวางแผนพัฒนาแผนการจัดการเรียนรู้ให้ประสบความสำเร็จโดยให้สอดคล้องเหมาะสมกับบริบทของนักเรียน ครูผู้สอนและโรงเรียน นักเรียนทุกคนสามารถเรียนรู้โดยการใช้คอมพิวเตอร์พกพาแบบแท็บเล็ตเป็นเครื่องมือเพื่อสร้างองค์ความรู้ได้เต็มประสิทธิภาพและเกิดประสิทธิผล

**จุดประสงค์การจัดการฝึกอบรม**

1. วิเคราะห์สื่อ/Apps เพื่อใช้ในการจัดการเรียนการสอนได้อย่างเหมาะสม

2. ใช้คอมพิวเตอร์พกพาแบบแท็บเล็ตในการจัดการเรียนการสอนได้อย่างเหมาะสม

3. พัฒนาแผนการจัดการเรียนรู้ที่ประยุกต์ใช้คอมพิวเตอร์พกพาแบบแท็บเล็ตได้

**เนื้อหา**

1. การวิเคราะห์สื่อ/Apps เพื่อนำมาใช้ในชั้นเรียน

2. การวางแผนการจัดการเรียนรู้ประกอบการใช้คอมพิวเตอร์พกพาแบบแท็บเล็ต

3. การพัฒนาแผนการจัดการเรียนรู้ที่ประยุกต์ใช้คอมพิวเตอร์พกพาแบบแท็บเล็ต

4. การเตรียมความพร้อมเพื่อใช้คอมพิวเตอร์พกพาแบบแท็บเล็ตในชั้นเรียน

**สื่อ/อุปกรณ์**

1. โปรแกรมนำเสนอ (Powerpoint) เรื่อง การวางแผนพัฒนาการเรียนการสอนโดยใช้

คอมพิวเตอร์พกพาแบบแท็บเล็ต

2. รูปภาพสำหรับกิจกรรม “พินิจภาพ”

3. ตัวอย่าง Apps/อุปกรณ์จากเครื่อง สำหรับกิจกรรม “พินิจ Apps”

4. สื่อจากคอมพิวเตอร์พกพาแบบแท็บเล็ต

4.1 ชั้นประถมศึกษาปีที่ 1 กลุ่มสาระการเรียนรู้ภาษาต่างประเทศ รายวิชา ต11101

ภาษาอังกฤษ เรื่อง พยัญชนะภาษาอังกฤษ

4.2 ชั้นประถมศึกษาปีที่ 2 กลุ่มสาระการเรียนรู้สังคมศึกษา ศาสนาและวัฒนธรรม รายวิชา ส12102 สังคมศึกษา ศาสนาและวัฒนธรรม เรื่อง มีใครในโรงเรียนของฉัน

4.3 ชั้นมัธยมศึกษาปีที่ 1 กลุ่มสาระการเรียนรู้ภาษาไทย รายวิชา ท21101 ภาษาไทย เรื่อง นิทานพื้นบ้านไทยในท้องถิ่น

5. ใบงานตามกิจกรรม (ในคู่มือ)

6. แบบประเมิน

**แนวทางการจัดกิจกรรม**

|  |  |  |  |
| --- | --- | --- | --- |
| **หัวข้อการอบรม** | **รายละเอียดกิจกรรม** | **ระยะเวลาอบรม (นาที)** | **อุปกรณ์/สื่อประกอบ การอบรม** |
| 1. แนะนำภาพรวม  หน่วยที่ 4 | แนะนำวิทยากร ภาพรวมของหน่วยที่ 4 (จุดประสงค์ เนื้อหากิจกรรมและการประเมิน) | 25 | โปรแกรมนำเสนอ (ppt) |
| 2. กิจกรรมพินิจสื่อ/  Apps เพื่อนำมาใช้ใน  ชั้นเรียน | วิเคราะห์สื่อ/Apps เพื่อนำมาใช้ในชั้นเรียน |  | โปรแกรมนำเสนอ (ppt) |
| 2.1 กิจกรรมที่ 1 | **กิจกรรม “พินิจภาพ”** | 40 |  |
| - แบ่งกลุ่ม ๆ ละ 4-6 คน พร้อม  กำหนดบทบาทหน้าที่ | ปากกา/เมจิก |
| - วิทยากรแจกรูปภาพกลุ่มละ 1 ภาพ | รูปภาพตามจำนวนกลุ่ม |
| - ทำกิจกรรม “พินิจภาพ” | ใบงานที่ 4.1-1 |
| - แต่ละกลุ่มสรุปผลการพินิจ | กระดาษ A4 |
| - สุ่มตัวแทนกลุ่มนำเสนอ |  |
| 2.2 กิจกรรมที่ 2 | **กิจกรรม “พินิจ Apps และอุปกรณ์จากเครื่อง”** | 30 | คอมพิวเตอร์พกพาแบบแท็บเล็ต |
| - สมาชิกกลุ่มเดิมของกิจกรรมที่ 1  ทำการพินิจ Apps และอุปกรณ์  จากเครื่อง  - ทำกิจกรรม “พินิจ Apps และ  อุปกรณ์จากเครื่อง” ร่วมกันในกลุ่ม | จับฉลากเลือกระหว่าง การพินิจ Apps กับอุปกรณ์จากเครื่อง  ใบงานที่ 4.1-2  กระดาษ A4 |
| - แต่ละกลุ่มสรุปผลการพินิจ  - สุ่มตัวแทนกลุ่มนำเสนอ  - วิทยากรสรุป | โปรแกรมนำเสนอ (ppt) |
| **หัวข้อการอบรม** | **รายละเอียดกิจกรรม** | **ระยะเวลาอบรม (นาที)** | **อุปกรณ์/สื่อประกอบ การอบรม** |
| 3. กิจกรรมวิเคราะห์  Apps เพื่อนำมาใช้  ในชั้นเรียน | - แต่ละกลุ่มเลือก Apps ที่สามารถ  ประยุกต์ใช้พัฒนาการจัด  กิจกรรมการเรียนการสอนของ  ตนเอง กลุ่มละ 1 Apps | 60 | โปรแกรมนำเสนอ (ppt) |
| - ทำกิจกรรม “วิเคราะห์ Apps” | ใบงานที่ 4.1-3 |
| - แต่ละกลุ่มสรุปผลการพินิจ |  |
| - สุ่มตัวแทนกลุ่มนำเสนอ |  |
| - วิทยากรสรุป | โปรแกรมนำเสนอ (ppt) |
| 4. การวางแผนการจัด   การเรียนรู้  ประกอบการใช้  คอมพิวเตอร์พกพา  แบบแท็บเล็ต | - วิเคราะห์แผนการจัดการเรียนรู้  เดิม | 30 | แผนการจัดการเรียนรู้ตัวอย่างในคู่มือ |
| - วางแผนประยุกต์ใช้คอมพิวเตอร์  พกพาแบบแท็บเล็ตใน  แผนการจัดการเรียนรู้ | โปรแกรมนำเสนอ (ppt) |
| 5. การพัฒนาแผนการ  จัดการเรียนรู้ที่  ประยุกต์ใช้  คอมพิวเตอร์พกพา  แบบแท็บเล็ต | - วิทยากรนำเสนอการเขียน  แผนการจัดการเรียนรู้  ประยุกต์ใช้คอมพิวเตอร์พกพา  แบบแท็บเล็ต | 60 | โปรแกรมนำเสนอ (ppt) |
| - ศึกษาตัวอย่างแผนการจัดการ  เรียนรู้จากไฟล์ | ไฟล์ตัวอย่างแผนการจัดการเรียนรู้ในเอกสาร |
| - วิเคราะห์การนำ Apps ที่มีอยู่ใน  คอมพิวเตอร์พกพา  แบบแท็บเล็ตไปใส่เพิ่มเติมใน  แผนการจัดการเรียนรู้ |  |
| - พัฒนาแผนการจัดการเรียนรู้ที่  ประยุกต์ใช้คอมพิวเตอร์พกพา  แบบแท็บเล็ต |  |
| - สุ่มตัวแทนกลุ่มนำเสนอ |  |
| - วิทยากรสรุป | โปรแกรมนำเสนอ (ppt) |
| **หัวข้อการอบรม** | **รายละเอียดกิจกรรม** | **ระยะเวลาอบรม (นาที)** | **อุปกรณ์/สื่อประกอบ การอบรม** |
| 6. การเตรียมความ  พร้อมเพื่อใช้  คอมพิวเตอร์พกพา  แบบแท็บเล็ต  ในชั้นเรียน | วิทยากรนำเสนอ - ห้องเรียนเด็กไทยในอดีตและ   ห้องเรียนเด็กไทยเมื่อมี  คอมพิวเตอร์พกพา  แบบแท็บเล็ต  - ครูและนักเรียนพึงระวังในการ  ใช้คอมพิวเตอร์พกพา  แบบแท็บเล็ต”  - คุณธรรมจริยธรรมในการใช้  เทคโนโลยี  - กฎหมายลิขสิทธิ์ ฯลฯ | 25 | โปรแกรมนำเสนอ (ppt) |
| การจัดสภาพแวดล้อม/ห้องเรียนที่เหมาะสม |
| นำแผนการจัดการเรียนรู้ที่ประยุกต์ใช้คอมพิวเตอร์พกพาแบบแท็บเล็ตในชั้นเรียน |
| วิทยากรสรุปความรู้ในภาพรวมของหน่วยที่ 4 |

**การวัดผลประเมินผล**

คณะวิทยากรทำหน้าที่ประเมินผลจากการสังเกตพฤติกรรมการทำงานและการมีส่วนร่วมในระหว่าง การอบรม



**ใบความรู้ที่ 4.1**

**เรื่อง “พินิจภาพ” เพื่อการนำมาใช้ในชั้นเรียน**

ขั้นตอนที่เหมาะสมในการใช้สื่อประกอบกิจกรรมการเรียนรู้ คือ ครูต้องวิเคราะห์เนื้อหาที่สำคัญ เข้าใจยาก หรือครูต้องการกระตุ้นให้นักเรียนมีความสนใจในการเรียนเพิ่มขึ้น แล้วจึงไปหาหรือสร้างสื่อที่ตรงกับ ความต้องการของตนมาใช้ แต่ในประเด็นการใช้คอมพิวเตอร์พกพาแบบแท็บเล็ตในการเรียนรู้ของนักเรียนชั้นประถมศึกษาปีที่ 1-2 และชั้นมัธยมศึกษาปีที่ 1 ทางสำนักเทคโนโลยีเพื่อการเรียนการสอนได้บรรจุสื่อต่าง ๆ ไว้ในคอมพิวเตอร์พกพาแบบแท็บเล็ตครูสามารถเลือกขึ้นมาใช้ได้เลย โดยไม่ต้องเสียเวลาไปสร้างหรือจัดหาเอง

การเริ่มต้นที่ดีสำหรับครูมือใหม่ที่เพิ่งเริ่มใช้ IT หรือคอมพิวเตอร์พกพาแบบแท็บเล็ตจึงไม่ควรเจาะจงว่าจะใช้สื่ออะไรประกอบการเรียนรู้แล้วจึงไปหาสื่อเหล่านั้น แต่ควรรู้ว่าสื่อที่มีอยู่ในเครื่องมีอะไรบ้าง (ควรทำการวิเคราะห์สื่อ/Apps ที่มีในเครื่อง) แล้วคัดเลือก นำมาใช้ให้สอดคล้องกับเนื้อหาและกิจกรรมในชั้นเรียนก็เพียงพอแล้ว

ไม่ว่าครูผู้สอนจะสร้างสื่อ/ Apps ขึ้นหรือไม่ก็ตาม แต่ครูควรทำการเลือก วิเคราะห์สื่อ/ Apps ก่อนที่จะนำไปใช้ในการจัดการเรียนการสอน



**กิจกรรม** ให้ผู้เข้ารับการอบรม วิเคราะห์ สื่อ/Apps ที่บันทึกอยู่ในคอมพิวเตอร์พกพาแบบแท็บเล็ต 3 เรื่อง แล้วบันทึกลงในแบบวิเคราะห์สื่อ/Apps ตามที่กำหนด

**กิจกรรมที่ 1 การใช้คอมพิวเตอร์พกพาแบบแท็บเล็ตขั้นนำเข้าสู่บทเรียน**

ให้ผู้เข้ารับการอบรม วิเคราะห์ สื่อ/Apps ที่บันทึกอยู่ในคอมพิวเตอร์พกพาแบบแท็บเล็ตเลือกเรื่องที่เห็นว่าเหมาะแก่การนำไปใช้ในขั้นตอน **นำเข้าสู่บทเรียน ในรายวิชาใดรายวิชาหนึ่ง** แล้วบันทึกรายละเอียดลงในแบบบันทึก

**แบบวิเคราะห์ สื่อ/Apps เพื่อการนำไปใช้ในชั้นมัธยมศึกษาปีที่ 1 ร่วมกับคอมพิวเตอร์พกพาแบบแท็บเล็ต**

**ชื่อ/Apps .................................................................................................................................**

**แหล่งข้อมูล** 🞎 สื่อ สพฐ. 🞎 สื่อภายนอก Play Store

**ประเภท** 🞎 คลิปวิดีโอ 🞎 เสียง 🞎 เกม 🞎นิทาน

🞎 อื่นๆ ระบุ .................................................................................................................

**เนื้อหา**  .........................................................................................................................................

**สอดคล้องกับเนื้อหาในระดับชั้นมัธยมศึกษาปีที่ 1 เรื่อง** .......................................................................

**วิธีใช้**

|  |  |
| --- | --- |
| **ใช้เมื่อไร** | **วิธีใช้** |
| 🞎 นำเข้าสู่บทเรียน |  |
| 🞎 กิจกรรมระหว่างเรียน |  |
| 🞎 สรุปบทเรียน |  |

**กิจกรรมที่ 2 การใช้คอมพิวเตอร์พกพาแบบแท็บเล็ตขั้นกิจกรรมระหว่างเรียน**

ให้ผู้เข้ารับการอบรม วิเคราะห์ สื่อ/Apps ที่บันทึกอยู่ในคอมพิวเตอร์พกพาแบบแท็บเล็ตเลือกเรื่องที่เห็นว่าเหมาะแก่การนำไปใช้ในขั้นตอน **กิจกรรมระหว่างเรียน ในรายวิชาใดรายวิชาหนึ่ง** แล้วบันทึกรายละเอียดลงในแบบบันทึก

**แบบวิเคราะห์ สื่อ/Apps เพื่อการนำไปใช้ในชั้นมัธยมศึกษาปีที่ 1 ร่วมกับแท็บเล็ต**

**ชื่อ/Apps** ..........................................................................................................................................

**แหล่งข้อมูล** 🞎 สื่อ สพฐ. 🞎 สื่อภายนอก Play Store

**ประเภท** 🞎 คลิปวิดีโอ 🞎 เสียง 🞎 เกม 🞎นิทาน

🞎 อื่นๆ ระบุ ....................................................................................................................

**เนื้อหา**  ............................................................................................................................................

**สอดคล้องกับเนื้อหาในระดับชั้นมัธยมศึกษาปีที่ 1 เรื่อง** .............................................................................

**วิธีใช้**

|  |  |
| --- | --- |
| **ใช้เมื่อไร** | **วิธีใช้** |
| 🞎 นำเข้าสู่บทเรียน |  |
| 🞎 กิจกรรมระหว่างเรียน |  |
| 🞎 สรุปบทเรียน |  |
| 🞎 ทบทวน |  |
| 🞎 การบ้าน |  |

**กิจกรรมที่ 3 การใช้คอมพิวเตอร์พกพาแบบแท็บเล็ตขั้นสรุป**

ให้ผู้เข้ารับการอบรม วิเคราะห์ สื่อ/Apps ที่บันทึกอยู่ในคอมพิวเตอร์พกพาแบบแท็บเล็ตเลือกเรื่องที่เห็นว่าเหมาะแก่การนำไปใช้ในขั้นตอน **สรุปบทเรียน ในรายวิชาใดรายวิชาหนึ่ง** แล้วบันทึกรายละเอียดลงในแบบบันทึก

**แบบวิเคราะห์ สื่อ/Apps เพื่อการนำไปใช้ในชั้นมัธยมศึกษาปีที่ 1 ร่วมกับคอมพิวเตอร์พกพาแบบแท็บเล็ต**

**ชื่อ/Apps** ..........................................................................................................................................

**แหล่งข้อมูล** 🞎 สื่อ สพฐ. 🞎 สื่อภายนอก Play Store

**ประเภท** 🞎 คลิปวิดีโอ 🞎 เสียง 🞎 เกม 🞎นิทาน

🞎 อื่น ๆ ระบุ ....................................................................................................................

**เนื้อหา**  .............................................................................................................................................

**สอดคล้องกับเนื้อหาในระดับชั้นมัธยมศึกษาปีที่ 1 เรื่อง** .............................................................................

**วิธีใช้**

|  |  |
| --- | --- |
| **ใช้เมื่อไร** | **วิธีใช้** |
| 🞎 นำเข้าสู่บทเรียน |  |
| 🞎 กิจกรรมระหว่างเรียน |  |
| 🞎 สรุปบทเรียน |  |
| 🞎 ทบทวน |  |
| 🞎 การบ้าน |  |

**ใบความรู้ที่ 4.2**

**เรื่อง การวางแผนการจัดการเรียนรู้ประกอบการใช้คอมพิวเตอร์พกพาแบบแท็บเล็ตเป็นเครื่องมือ**

ก่อนการนำคอมพิวเตอร์พกพาแบบแท็บเล็ตไปใช้จัดกิจกรรมในชั้นเรียน ครูควรนำแผนการจัดการเรียนรู้ในแต่ละหน่วยที่มีอยู่มาวิเคราะห์ แล้วนำกิจกรรมที่ต้องใช้คอมพิวเตอร์พกพาแบบแท็บเล็ตหรือนำ Apps ที่มีอยู่และได้วิเคราะห์ไว้ล่วงหน้าแล้วมาใส่เพิ่มเติมลงไปในแผนการจัดการเรียนรู้แต่ละเรื่อง เช่น จากการวิเคราะห์สาระ/มาตรฐานการเรียนรู้และตัวชี้วัดชั้นปี ได้วางแผนการจัดการเรียนรู้หน่วยที่ 1 รายวิชาวิทยาศาสตร์ไว้ ดังนี้

**(ตัวอย่าง)**

**ตารางวิเคราะห์แผนการจัดการเรียนรู้รายชั่วโมงกับมาตรฐานการเรียนรู้และตัวชี้วัด**

**กลุ่มสาระการเรียนรู้วิทยาศาสตร์ ชั้นประถมศึกษาปีที่ 1**

|  |  |  |
| --- | --- | --- |
| **กลุ่มสาระการเรียนรู้วิทยาศาสตร์ ระดับชั้นประถมศึกษาปีที่ 1** | | |
| **หน่วยการเรียนรู้ที่ 1 เรื่อง สิ่งแวดล้อมรอบตัวเรา** | | |
| **มาตรฐานการเรียนรู้และตัวชี้วัด** | ว 1.1 ป.1/1,ป.1/2, ว 1.2 ป.1/1, ว 6.1 ป.1/1 และ ว 8.1 ป.1/1, ป.1/2,  ป.1/6, ป.1/7 | |
| **สาระสำคัญ** | การศึกษาลักษณะสำคัญ­และความแตกต่างระหว่างสิ่งมีชีวิตกับสิ่งไม่มีชีวิต สิ่งมีชีวิตรอบตัวเราและสิ่งไม่มีชีวิตรอบตัวเรา โดยใช้วิธีการและทักษะกระบวนการทางวิทยาศาสตร์ และเชื่อมโยงระหว่างสิ่งที่เรียนกับชีวิตประจำวัน | |
| **โครงสร้างการจัดเวลาเรียน** | | |
| **แผนการจัดการเรียนรู้**ที่ | **เรื่อง** | **เวลาเรียน (ชั่วโมง)** |
| 1 | สิ่งต่าง ๆ รอบตัวเรา | 1 |
| 2 | สิ่งแวดล้อมรอบตัวเราที่มีชีวิตและไม่มีชีวิต | 1 |
| 3 | สิ่งมีชีวิตและสิ่งไม่มีชีวิต | 1 |
| 4 | สิ่งมีชีวิตรอบตัวเรา | 1 |
| 5 | ลักษณะสำคัญของสิ่งมีชีวิต | 1 |
| 6 | สิ่งมีชีวิตในท้องถิ่นรอบตัวเรา | 1 |
| 7 | สิ่งไม่มีชีวิตรอบตัวเรา | 1 |
| 8 | ลักษณะสำคัญของสิ่งไม่มีชีวิต | 1 |
| 9 | สิ่งไม่มีชีวิตชนิดต่าง ๆ รอบตัวเรา | 1 |
| 10 | เปรียบเทียบความแตกต่างระหว่างสิ่งมีชีวิตและสิ่งไม่มีชีวิต | 1 |
| **รวม** | | **10** |
| **สื่อจากคอมพิวเตอร์พกพาแบบแท็บเล็ต** | * สิ่งแวดล้อมที่อยู่รอบตัวเรา * สิ่งแวดล้อมที่เป็นสัตว์ * ทบทวนเรื่องสิ่งแวดล้อมรอบตัวเรา * รวมเกมหรรษา เรื่อง สิ่งแวดล้อมรอบตัวเรา | |
| **กระบวนการเรียนรู้หลัก** | - กระบวนการสืบสวนสอบสวน  - กระบวนการกลุ่ม  - วิธีสอนแบบ CIPPA Model | |
| **กระบวนการเรียนรู้บูรณาการ** | ตัวอย่างเช่น  1. บูรณาการสู่ชีวิตจริง โดยใช้สื่อและเหตุการณ์ที่พบเห็นในชีวิตประจำวัน มาจัดทำโปสเตอร์สิ่งมีชีวิต  2. บูรณาการแหล่งการเรียนรู้ โดยสำรวจพืชในชุมชน รวบรวมข้อมูลมาจัดทำเป็นผลงานประโยชน์จากส่วนต่าง ๆ ของพืช  3. กรณีใช้คอมพิวเตอร์พกพาแบบแท็บเล็ตที่มีกล้องบันทึกภาพ จะให้นักเรียน  บันทึกภาพสิ่งแวดล้อมที่อยู่รอบตัวเรา ที่พบเห็นที่บ้าน แล้วนำมาเล่า  ในชั้นเรียน  4. ครูนำภาพสิ่งมีชีวิต และสิ่งไม่มีชีวิต จำนวน 2-3 ภาพ เช่น ต้นไม้ ดอกไม้ สัตว์ อาคารเรียน หนังสือเรียน เป็นต้น ใส่ไปในคอมพิวเตอร์พกพาแบบ แท็บเล็ตของนักเรียนเพื่อให้นักเรียนกลับไปเปิดที่บ้าน เพื่อให้คุณพ่อคุณแม่ช่วยพานักเรียนวิเคราะห์ว่าสิ่งเหล่านั้น เป็นสิ่งมีชีวิตหรือไม่มีชีวิต | |

ในการวางแผนการจัดการเรียนรู้ประกอบการใช้คอมพิวเตอร์พกพาแบบแท็บเล็ตครูควรกำหนดเป้าหมายการจัดการเรียนรู้ของแต่ละหน่วย และกำหนดหลักฐานการเรียนรู้ไว้ล่วงหน้าก่อนที่จะออกแบบการจัดการเรียนรู้ และเขียนแผนการจัดกิจกรรมการเรียนรู้ อาจเขียนอยู่ในรูปของผังความคิดแบบง่าย ๆ เช่น

**กำหนดเป้าหมายและหลักฐานการเรียนรู้  
แผนการจัดการเรียนรู้ ประจำหน่วยการเรียนรู้ที่ 1 เรื่อง สิ่งแวดล้อมรอบตัวเรา**

**กลุ่มสาระการเรียนรู้วิทยาศาสตร์ ชั้นประถมศึกษาปีที่**

**ด้านความรู้**

ลักษณะสำคัญ­และความแตกต่างระหว่างสิ่งมีชีวิตกับสิ่งไม่มีชีวิต สิ่งมีชีวิตรอบตัวเราและสิ่งไม่มีชีวิตรอบตัวเรา

**ด้านทักษะกระบวนการ**

1. การสำรวจ
2. การสังเกต
3. การเปรียบเทียบ
4. การจำแนก
5. การทดลอง
6. กระบวนการทางวิทยาศาสตร์
7. การใช้แท็บเล็ตและ Apps ในการเรียนรู้

**ด้านคุณลักษณะอันพึงประสงค์**

1. มีเมตตาต่อสิ่งมีชีวิต

2. มีความกระตือรือร้น

3. มีความรับผิดชอบ

4. ร่วมแสดงความคิดเห็น

5. ทำงานร่วมกับผู้อื่นอย่างมี

ความสุข

**เป้าหมายการเรียนรู้**

**หลักฐานการเรียนรู้**

**ภาระงานระหว่างเรียน**

- ฝึกกระบวนการเรียนรู้แบบสำรวจ สังเกต ทดลอง จากกิจกรรมพัฒนาการเรียนรู้ จากใบงาน 5 ชิ้น

- จากสื่อในคอมพิวเตอร์พกพาแบบแท็บเล็ต หน่วยการเรียนรู้ เรื่อง สิ่งแวดล้อมรอบตัวเรา ( 4 เรื่อง)

**ผลงานการเรียนรู้รวบยอด**

- ชิ้นงานจาก App : Picsart

**ผลงานการประเมินตนเอง**

1. โปสเตอร์สิ่งมีชีวิต

2. ภาพถ่ายสิ่งมีชีวิต กับสิ่งไม่มีชีวิต

3. ใบงาน

**กิจกรรมที่ 4**

ให้ผู้เข้ารับการอบรมเลือกหน่วยการเรียนรู้ 1 หน่วย จากรายวิชาในกลุ่มสาระใดก็ได้ เขียน ผังความคิด กำหนดเป้าหมายและหลักฐานการเรียนรู้ประจำหน่วย และเลือก Apps ที่อยู่ในคอมพิวเตอร์พกพาแบบแท็บเล็ต ที่สอดคล้องกับกิจกรรมในส่วนที่เป็นหลักฐานการเรียนรู้

**ใบความรู้ที่ 4.3**

**การวางแผนพัฒนาแผนการจัดการเรียนรู้ที่ประยุกต์ใช้คอมพิวเตอร์พกพาแบบแท็บเล็ต**

**จุดประสงค์ของการอบรม**

วางแผนพัฒนาแผนการจัดการเรียนรู้ที่ประยุกต์ใช้คอมพิวเตอร์พกพาแบบแท็บเล็ตได้

**เนื้อหา**

การวางแผนพัฒนาแผนการจัดการเรียนรูที่ประยุกต์ใช้คอมพิวเตอร์พกพาแบบแท็บเล็ต

การเขียนแผนการจัดการเรียนรู้ตามหลักสูตรแกนกลางการศึกษาขั้นพื้นฐาน พุทธศักราช 2551 นอกจากจะต้องให้นักเรียนบรรลุตามมาตรฐานการเรียนรู้/ตัวชี้วัดที่กำหนดไว้แล้ว ยังต้องคำนึงถึงการพัฒนาสมรรถนะสำคัญของผู้เรียนและคุณลักษณะอันพึงประสงค์ อีกทั้งควรพัฒนาระดับการคิดของผู้เรียนให้สูงขึ้น เกิดการคิดอย่างสร้างสรรค์

**การเขียนแผนการจัดการเรียนรู้สำหรับการประยุกต์ใช้คอมพิวเตอร์พกพาแบบแท็บเล็ต**

- ควรมีแผนการจัดการเรียนรู้ที่เฉพาะเจาะจง โดยปรับบางกิจกรรมการเรียนรู้ให้สอดคล้องกับลักษณะการใช้คอมพิวเตอร์พกพาแบบแท็บเล็ตในชั้นเรียน

- ควรเลือกใช้ Apps ที่เหมาะสมกับบทเรียน หรือเชื่อมโยงไปยัง Apps ของสำนักเทคโนโลยีเพื่อการเรียนการสอน

- ไม่จำเป็นต้องใช้คอมพิวเตอร์พกพาแบบแท็บเล็ตในแผนการจัดการเรียนรู้ทุกชั่วโมง ทั้งชั่วโมงหรือทุกวิชา

- ไม่จำเป็นต้องใช้คอมพิวเตอร์พกพาแบบแท็บเล็ตเพียงย่างเดียว ควรใช้สื่ออื่น ๆ ที่หลากหลาย เช่น ใบความรู้ ใบงาน แบบฝึก รูปภาพ วีดิทัศน์ เป็นต้น

- การจัดกิจกรรมการเรียนรู้ควรเน้นการพัฒนากระบวนการคิดขั้นสูง

**การวางแผนการจัดการเรียนรู้ที่ประยุกต์ใช้คอมพิวเตอร์พกพาแบบแท็บเล็ต**

ก่อนการนำคอมพิวเตอร์พกพาแบบแท็บเล็ตไปใช้ในการจัดกิจกรรมการเรียนรู้ในชั้นเรียน ครูควรนำแผนการจัดการเรียนรู้ในแต่ละหน่วยการเรียนรู้ที่มีอยู่มาวิเคราะห์การใช้คอมพิวเตอร์พกพาแบบแท็บเล็ตหรือนำ Apps ที่มีอยู่มาใส่เพิ่มเติมลงในแผนการจัดการเรียนรู้

**กิจกรรม**

ผู้เข้ารับการอบรมศึกษาตัวอย่างจากแผนการจัดการเรียนรู้ แล้ววิเคราะห์การนำสื่อ และ/หรือ Apps และ/หรือเครื่องมือบนคอมพิวเตอร์พกพาแบบแท็บเล็ตไปปรับประยุกต์ใช้ในแผนการจัดการเรียนรู้

**ตัวอย่างแผนการจัดการเรียนรู้ชั้นประถมศึกษาปีที่ 1**

**กลุ่มสาระการเรียนรู้ภาษาต่างประเทศ รายวิชา ต11101 ภาษาอังกฤษ**

**หน่วยการเรียนรู้ เรื่อง พยัญชนะภาษาอังกฤษ**

**เรื่อง พยัญชนะภาษาอังกฤษ เวลา 2 ชั่วโมง**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**1. มาตรฐานการเรียนรู้/ตัวชี้วัด**

**มาตรฐานการเรียนรู้**

ต 1.1 เข้าใจและตีความเรื่องที่ฟังและอ่านจากสื่อประเภทต่างๆ และแสดงความคิดเห็นอย่างมีเหตุผล

**ตัวชี้วัด**

ต 1.1 ป.1/2 ระบุตัวอักษรและเสียง อ่านออกเสียงและสะกดคำง่าย ๆ ถูกต้องตามหลักการอ่าน

**มาตรฐานการเรียนรู้**

ต 4.2 ใช้ภาษาต่างประเทศเป็นเครื่องมือพื้นฐานในการศึกษาต่อ การประกอบอาชีพ และการแลกเปลี่ยน

เรียนรู้กับสังคมโลก

**ตัวชี้วัด**

ต 1.1 ป.4/1 ใช้ภาษาต่างประเทศเพื่อรวบรวมคำศัพท์ที่เกี่ยวข้องใกล้ตัว

**2. สมรรถนะสำคัญของผู้เรียน** ความสามารถในการสื่อสาร

**3. คุณลักษณะอันพึงประสงค์**

3.1 มีวินัย

3.2 ใฝ่เรียนรู้

3.3 มุ่งมั่นในการทำงาน

**4. สาระสำคัญ**

พยัญชนะภาษาอังกฤษมีทั้งหมด 26 ตัว นักเรียนจำเป็นต้องอ่านออกเสียงพยัญชนะภาษาอังกฤษได้อย่างถูกต้อง เพื่อเป็นพื้นฐานในการเรียนรู้คำศัพท์ภาษาอังกฤษต่อไป

**5. จุดประสงค์การเรียนรู้**

5.1 ระบุตัวอักษรและเสียงพยัญชนะภาษาอังกฤษ จำนวน 26 ตัวได้

5.2 อ่านออกเสียงและสะกดคำง่าย ๆ ที่ขึ้นต้นด้วยพยัญชนะภาษาอังกฤษได้ถูกต้องตามหลัก  
การอ่าน

5.3 บอกความหมายของคำศัพท์ง่าย ๆ ที่สะกดด้วยพยัญชนะภาษาอังกฤษทั้ง 26 ตัวได้

**6. สาระการเรียนรู้**

6.1 ตัวอักษรพยัญชนะภาษาอังกฤษ จำนวน 26 ตัว

6.2 คำศัพท์ง่าย ๆ ที่สะกดด้วยพยัญชนะภาษาอังกฤษ

6.3 การอ่านออกเสียงพยัญชนะภาษาอังกฤษและคำศัพท์ง่าย ๆ ที่สะกดด้วยพยัญชนะ   
 ภาษาอังกฤษ

**7. ชิ้นงาน/ภาระงาน**

**ภาระงาน**

7.1 ใบงานที่ 1 เรื่อง เรียงพยัญชนะภาษาอังกฤษ

* 1. ใบงานที่ 2 เรื่อง คำศัพท์กับรูปภาพ

7.3ใบงานที่ 3 เรื่อง ตัวอักษรที่ได้ยิน

**8. กิจกรรมการเรียนรู้**

* 1. **ขั้นนำเข้าสู่บทเรียน**

8.1.1 นักเรียนดูแผนภาพเพลง ABC Song ที่ประกอบด้วยพยัญชนะภาษาอังกฤษ ตัวอักษรพิมพ์ใหญ่ ตัวอักษรพิมพ์เล็ก และคำศัพท์ง่าย ๆ ที่ใช้พยัญชนะภาษาอังกฤษ ครูซักถามนักเรียนเกี่ยวกับตัวอักษรภาษาอังกฤษด้วยคำถามดังนี้

Q : What is this letter?

A : This is the letter Aa. (Bb, Cc …..)

Q : What is this picture?

A : It’s an apple. (ant, bat, cat …..)

8.1.2 ครูชี้ให้นักเรียนเห็นความสำคัญของพยัญชนะภาษาอังกฤษที่ประกอบกันขึ้นเป็นคำศัพท์ ง่าย ๆ ของสิ่งของที่อยู่รอบตัวเรา ฝึกให้นักเรียนออกเสียงพยัญชนะ และคำศัพท์

8.1.3 ครูอธิบายว่าภาษาอังกฤษมีความสำคัญต่อชีวิตประจำวัน การออกเสียงพยัญชนะภาษาอังกฤษเป็นสิ่งจำเป็นสำหรับการเรียนรู้ภาษาอังกฤษ

8.1.4 ครูชี้ให้นักเรียนเห็นความแตกต่างระหว่างตัวอักษรพิมพ์ใหญ่ (Capital Letter) และตัวอักษรพิมพ์เล็ก (Small Letter)

8.1.5 ครูแจ้งจุดประสงค์การเรียนรู้ว่า ในคาบเรียนนี้นักเรียนจะได้ฝึกอ่านออกเสียงพยัญชนะภาษาอังกฤษ 26 ตัว และคำศัพท์ง่ายที่ใช้พยัญชนะภาษาอังกฤษทั้ง 26 ตัวนั้น

**8.2 ขั้นสอน**

**กิจกรรมที่ 1 ชั่วโมงที่ 1**

8.2.1 ครูอธิบายให้นักเรียนฟังว่า ในบทเรียนนี้ นักเรียนจะต้องฝึกร้องเพลง ABC Song เพื่อจำพยัญชนะทั้ง 26 ตัว พร้อมทั้งคำศัพท์ที่ใช้พยัญชนะแต่ละตัวให้ได้

8.2.2 ครูร้องเพลง ABC Song ให้นักเรียนฟัง 1 ครั้ง โดยใช้แผนภูมิเพลง ABC Song นักเรียนร้องเพลงพร้อมกัน 2 ครั้ง เพื่อออกเสียงพยัญชนะ และคำศัพท์ได้ถูกต้อง

8.2.3 ครูให้นักเรียนจับคู่กับเพื่อนศึกษาเรื่องพยัญชนะภาษาอังกฤษ จากเพลง ABC Song ขณะทำกิจกรรม ครูให้คำแนะนำนักเรียนที่มีปัญหาเป็นรายบุคคล

8.2.4 นักเรียนเล่นเกม Touch me โดยแบ่งนักเรียนออกเป็น 2 ทีม คือ ทีม A และ ทีม B เมื่อครูอ่านออกเสียงพยัญชนะ นักเรียนแต่ละทีมต้องวิ่งออกไปแตะพยัญชนะที่ได้ยินเสียง ทีมใดที่แตะพยัญชนะได้ก่อน และถูกต้อง จะได้คะแนน ทีมที่ได้คะแนนมากกว่าเป็นผู้ชนะ

8.2.5 นักเรียนทำใบงานที่ 1 เรื่อง เรียงพยัญชนะภาษาอังกฤษให้ถูกต้อง

**กิจกรรมที่ 2 ชั่วโมงที่ 2**

8.2.6 นักเรียนร้องเพลงพร้อมกันเพื่อทบทวนการออกเสียงพยัญชนะภาษาอังกฤษและคำศัพท์ที่ใช้พยัญชนะภาษาอังกฤษแต่ละตัว

8.2.7 ครูแจ้งให้นักเรียนทราบว่าในคาบเรียนนี้ นักเรียนจะได้เรียนรู้คำศัพท์ที่ใช้พยัญชนะภาษาอังกฤษแต่ละตัว นักเรียนต้องจำตัวอักษร ฝึกอ่านออกเสียงตัวอักษรและคำศัพท์ และบอกความหมายของคำศัพท์แต่ละคำให้ได้

8.2.8 ครูชี้แจงให้นักเรียนดูบัตรคำศัพท์ที่ใช้พยัญชนะ A – Z และรูปภาพเห็นความแตกต่างของตัวอักษรพิมพ์ใหญ่และตัวอักษรพิมพ์เล็กในบทเรียนนี้ นักเรียนจะได้เห็นการสะกดคำศัพท์โดยใช้ตัวอักษรพิมพ์ใหญ่

8.2.9 ครูเน้นย้ำให้นักเรียนมีวินัยในตนเอง ตั้งใจศึกษาบทเรียนตั้งแต่ต้นจนจบด้วยตนเอง และระหว่างการเรียนบทเรียน ครูจะประเมินพฤติกรรมของนักเรียนโดยใช้แบบประเมินพฤติกรรมนักเรียน

8.2.10 นักเรียนเล่นเกมจับคู่คำศัพท์กับรูปภาพ ดังนี้

(1) แบ่งนักเรียนเป็น 2 ทีม คือ ทีม A และ ทีม B แต่ละทีมจะได้รับซองบัตรคำศัพท์ และรูปภาพ จำนวน 26 คู่ โดยเป็นคำศัพท์จากบทเรียน ABC Song

(2) สมาชิกของแต่ละทีมจะต้องช่วยกันจับคู่คำศัพท์กับรูปภาพ ให้ถูกต้อง

ภายในเวลาที่กำหนด

(3) ทีมใดที่เสร็จก่อนและถูกต้องมากกว่า เป็นผู้ชนะ

8.2.11 ครูสุ่มนักเรียนแต่ละทีม ถามและตอบคำถามจากรูปภาพดังนี้

(1) นักเรียนคนที่ 1 จากทีม A ชูรูปภาพแล้วถาม What is this picture?

(2) นักเรียนคนที่ 1 จากทีม B ตอบคำถาม This is a bat.

(3) แล้วสลับนักเรียนจากทีม B เป็นผู้ถาม และนักเรียนจากทีม A เป็นผู้ตอบ

(4) ทำแบบนี้สลับกัน 4–5 คู่

* + 1. นักเรียนทำใบงานที่ 2 เรื่อง คำศัพท์กับรูปภาพ

**8.3 ขั้นสรุป**

8.3.1 ครูและนักเรียนร่วมกันร้องเพลง ABC Song ฝึกออกอ่านออกเสียงพยัญชนะภาษาอังกฤษ และคำศัพท์ภาษาอังกฤษ จนนักเรียนทุกคนสามารถอ่านออกเสียงและระบุความหมายของคำศัพท์แต่ละคำศัพท์ได้ถูกต้อง

8.3.2 นักเรียนทุกคนทำใบงานที่ 3 เรื่อง ตัวอักษรที่ได้ยิน

**9. สื่อการเรียนรู้และแหล่งเรียนรู้**

9.1 เพลง ABC Song : แผนภูมิเพลง ABC Song

9.2 เกม Touch me

9.3 ใบงานที่ 1 เรื่อง เรียงพยัญชนะภาษาอังกฤษ

9.4 บัตรคำศัพท์ที่ใช้พยัญชนะ A – Z และรูปภาพ

9.5 เกมจับคู่คำศัพท์กับรูปภาพ

9.6 ใบงานที่ 2 เรื่อง คำศัพท์กับรูปภาพ

9.7 ใบงานที่ 3 เรื่อง ตัวอักษรที่ได้ยิน

**10. การวัดผลและประเมินผล**

|  |  |  |
| --- | --- | --- |
| **วิธีการ** | **เครื่องมือ** | **เกณฑ์การประเมิน** |
| 1. สังเกตพฤติกรรมการปฏิบัติ  กิจกรรม  2. ตรวจใบงานที่ 1 เรื่อง เรียง  พยัญชนะภาษาอังกฤษ  3. ตรวจใบงานที่ 2 เรื่อง   คำศัพท์กับรูปภาพ  4. ตรวจใบงานที่ 3 เรื่อง   ตัวอักษรที่ได้ยิน | 1. แบบประเมินสังเกตพฤติกรรมการปฏิบัติกิจกรรม  2. ใบงานที่ 1 เรื่อง เรียงพยัญชนะภาษา   อังกฤษ  3. ใบงานที่ 2 เรื่อง คำศัพท์กับรูปภาพ  4. ใบงานที่ 3 เรื่อง ตัวอักษรที่ได้ยิน | 1. ผ่านเกณฑ์การประเมิน ๖๐%  2. ผ่านเกณฑ์การประเมิน ๖๐%  3. ผ่านเกณฑ์การประเมิน ๖๐%  4. ผ่านเกณฑ์การประเมิน ๖๐% |

**ตัวอย่างแผนการจัดการเรียนรู้ชั้นประถมศึกษาปีที่ 2**

**กลุ่มสาระการเรียนรู้สังคมศึกษา ศาสนาและวัฒนธรรม**

**รายวิชา ส12102 สังคมศึกษา ศาสนาและวัฒนธรรม   
หน่วยการเรียนรู้ เรื่อง มีใครในโรงเรียนของฉัน**

**เรื่อง มีใครในโรงเรียน เวลา 4 ชั่วโมง**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**1**. **มาตรฐานการเรียนรู้/ตัวชี้วัด**

**มาตรฐานการเรียนรู้**

ส 2.2 เข้าใจระบบการเมืองการปกครองในสังคมปัจจุบัน ยึดมั่น ศรัทธาและธำรงรักษาไว้

ปกครองระบบประชาธิปไตยอันมีพระมหากษัตริย์ทรงเป็นประมุข

**ตัวชี้วัด**

ส 2.2/2 ระบุผู้มีบทบาท อำนาจในการตัดสินใจในโรงเรียนและชุมชน

**2. สมรรถนะสำคัญของผู้เรียน**

2.1 ความสามารถในการสื่อสาร

2.2 ความสามารถในการคิด

2.3 ความสามารถในการแก้ปัญหา

2.4 ความสามารถในการใช้ทักษะชีวิต

**3. คุณลักษณะอันพึงประสงค์**

3.1 ซื่อสัตย์สุจริต

3.2 มีวินัย

3.3 ใฝ่เรียนรู้

3.4 มุ่งมั่นในการทำงาน

**4. สาระสำคัญ**

นักเรียนที่ดีจะต้องปฏิบัติตนตามบทบาทหน้าที่ได้อย่างถูกต้องและเหมาะสมกับผู้อำนวยการโรงเรียน รองผู้อำนวยการโรงเรียนและครู

**5. จุดประสงค์การเรียนรู้**

5.1 สรุปแผนผังการบริหารงานในโรงเรียนได้

5.2 บอกบทบาทหน้าที่ของผู้อำนวยการโรงเรียนได้

5.3 บอกบทบาทหน้าที่ของรองผู้อำนวยการโรงเรียนได้

5.4 บอกบทบาทหน้าที่ของครูได้

5.5 บอกบทบาทหน้าที่ของนักเรียนได้

5.6 ปฏิบัติตนตามบทบาทหน้าที่ของนักเรียนได้อย่างถูกต้องและเหมาะสมกับผู้อำนวยการโรงเรียน รองผู้อำนวยการโรงเรียนและครู

**6. สาระการเรียนรู้**

6.1 บทบาทหน้าที่ของผู้อำนวยการโรงเรียน

6.2 บทบาทหน้าที่ของรองผู้อำนวยการโรงเรียน

6.3 บอกบทบาทหน้าที่ของครู

6.4 บทบาทหน้าที่ของนักเรียน

6.5 การปฏิบัติตนตามบทบาทหน้าที่ของนักเรียนที่ถูกต้องและเหมาะสมกับผู้อำนวยการโรงเรียน รองผู้อำนวยการโรงเรียนและครู

**7. ชิ้นงาน/ภาระงาน**

**ชิ้นงาน**

7.1 แผนผังการบริหารงานในโรงเรียนของฉัน

7.2 ภาพและการบรรยาย เรื่อง การปฏิบัติตนตามบทบาทหน้าที่ของนักเรียน

**ภาระงาน**

7.3 แบบฝึกหัด เรื่อง บทบาทหน้าที่ของบุคลากรในโรงเรียน

7.4 แบบทดสอบ เรื่อง ปฏิบัติตนอย่างไรในโรงเรียน

**8. กระบวนการเรียนรู้**

**8.1 ขั้นนำเข้าสู่บทเรียน**

8.1.1 นักเรียนทำแบบทดสอบก่อนเรียน เรื่อง ปฏิบัติตนอย่างไรในโรงเรียน

8.1.2 นักเรียนช่วยกันตอบ โดยใช้คำถาม “ปฏิบัติตนอย่างไรจึงจะเป็นนักเรียนที่ดีของโรงเรียน”

**8.2 ขั้นสอน**

8.2.3 นักเรียนแบ่งกลุ่ม ๆ ละ 5-6 คน โดยคละความสามารถเก่ง ปานกลาง อ่อน แล้วจับฉลากเลือกกลุ่ม

กลุ่มที่ 1 รูปโรงเรียน

กลุ่มที่ 2 รูปผู้อำนวยการโรงเรียน

กลุ่มที่ 3 รูปรองผู้อำนวยการโรงเรียน

กลุ่มที่ 4 รูปครู

กลุ่มที่ 5 รูปนักเรียน

กลุ่มที่ 6 รูปสมุด

กลุ่มที่ 7 รูปดินสอ

เลือกประธานกลุ่มและเลขานุการกลุ่ม ตั้งชื่อกลุ่ม แล้วร่วมกันศึกษาใบความรู้ที่ 1 เรื่อง ผู้บริหารงานในโรงเรียน แล้วเขียนแผนผังการบริหารงานในโรงเรียนของฉัน เสร็จแล้วส่งให้ครูตรวจวัดประเมินผล

8.2.4 นักเรียนกลุ่มเดิมร่วมกันทำแบบฝึกหัด เรื่อง บทบาทหน้าที่ของบุคลากรในโรงเรียน เสร็จแล้วร่วมกันเฉลย

8.2.5 นักเรียนศึกษาใบความรู้ที่ 2 เรื่อง บทบาทหน้าที่ของนักเรียน แล้วร่วมกันสรุปความรู้โดยมีครูคอยเสริมเพิ่มเติม

8.2.6 นักเรียนกลุ่มเดิมใช้คำถาม “ปฏิบัติตนอย่างไรจึงจะเป็นนักเรียนที่ดีของโรงเรียน” แล้วร่วมกันวาดภาพ เรื่อง การปฏิบัติตนตามบทบาทหน้าที่ของนักเรียน พร้อมเขียนบรรยายภาพความยาวประมาณ 5 ประโยค เสร็จแล้วส่งให้ครูตรวจวัดประเมินผล

**8.3 ขั้นสรุป**

8.3.1นักเรียนทำแบบทดสอบหลังเรียน เรื่อง ปฏิบัติตนอย่างไรในโรงเรียน

8.3.2นักเรียนช่วยกันสรุปถึงความสุขจากการเป็นนักเรียนที่ดีของโรงเรียน

**9. สื่อการเรียนรู้และแหล่งเรียนรู้**

9.1 ใบความรู้ที่ 1 เรื่อง ผู้บริหารงานในโรงเรียน

9.2 ใบความรู้ที่ 2 เรื่อง บทบาทหน้าที่ของนักเรียน

**10. การวัดผลและประเมินผล**

|  |  |  |
| --- | --- | --- |
| **วิธีการ** | **เครื่องมือ** | **เกณฑ์การประเมิน** |
| 1. ประเมินแผนผังการบริหาร งานในโรงเรียนของฉัน  2. ตรวจแบบฝึกหัด เรื่อง บทบาท   หน้าที่ของบุคลากรในโรงเรียน  3. ประเมินภาพและการบรรยาย   เรื่อง การปฏิบัติตนตาม  บทบาทหน้าที่ของนักเรียน  4. ประเมินการทำงานกลุ่ม  5. ตรวจแบบทดสอบ เรื่อง  ปฏิบัติตนอย่างไรในโรงเรียน | 1. แบบประเมินแผนผังการบริหารงาน  ในโรงเรียนของฉัน  2. แบบฝึกหัด เรื่อง บทบาทหน้าที่ของ  บุคลากรในโรงเรียน  3. แบบประเมินภาพและการบรรยาย   เรื่อง การปฏิบัติตนตามบทบาท  หน้าที่ของนักเรียน  4. แบบประเมินการทำงานกลุ่ม  5. แบบทดสอบ เรื่อง ปฏิบัติตนอย่างไร  ในโรงเรียน | 1. ผ่านเกณฑ์การประเมิน ๖๐%  2. ผ่านเกณฑ์การประเมิน ๖๐%  3. ผ่านเกณฑ์การประเมิน ๖๐%  4. ผ่านเกณฑ์การประเมิน ๖๐%  5. ผ่านเกณฑ์การประเมิน ๖๐% |

**ตัวอย่างแผนการจัดการเรียนรู้ชั้นมัธยมศึกษาปีที่ 1**

**กลุ่มสาระการเรียนรู้ภาษาไทย   
 รายวิชา ท21101 ภาษาไทย 1 หน่วยการเรียนรู้ เรื่อง รักษ์นิทานพื้นบ้าน**

**เรื่อง นิทานพื้นบ้านไทยในท้องถิ่น เวลา 5 ชั่วโมง**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**1**. **มาตรฐานการเรียนรู้/ตัวชี้วัด**

**มาตรฐานการเรียนรู้**

ท 2.1 ใช้กระบวนการเขียนเขียนสื่อสาร เขียนเรียงความ ย่อความและเขียนเรื่องราวในรูปแบบ

ต่าง ๆ เขียนรายงานข้อมูลสารสนเทศและรายงานการศึกษาค้นคว้าอย่างมีประสิทธิภาพ

**ตัวชี้วัด**

ท 2.1/8 เขียนรายงานการศึกษาค้นคว้าและโครงงาน

ท 2.1/9 มีมารยาทในการเขียน

**2. สมรรถนะสำคัญของผู้เรียน**

2.1 ความสามารถในการสื่อสาร

2.2 ความสามารถในการคิด

2.3 ความสามารถในการแก้ปัญหา

2.4 ความสามารถในการใช้ทักษะชีวิต

2.5 ความสามารถในการใช้เทคโนโลยี

**3. คุณลักษณะอันพึงประสงค์**

3.1 ซื่อสัตย์สุจริต

3.2 มีวินัย

3.3 ใฝ่เรียนรู้

3.4 มุ่งมั่นในการทำงาน

**4. สาระสำคัญ**

การเขียนรายงานเป็นการนำเสนอผลงานจากการศึกษาค้นคว้าจากแหล่งเรียนรู้ทั้งภายในและภายนอกอย่างเป็นระบบตามระเบียบแบบแผน โดยมีหลักฐานอ้างอิงอย่างชัดเจน

**5. จุดประสงค์การเรียนรู้**

5.1 สรุปความการเขียนรายงานเป็นแผนผังความคิดได้

5.2 เขียนรายงาน เรื่อง นิทานพื้นบ้านไทยในท้องถิ่นได้

**6. สาระการเรียนรู้**

6.1 ความหมายของรายงาน

6.2 ขั้นตอนการเขียนรายงาน

6.3 ส่วนประกอบของรายงาน

6.4 การวางโครงเรื่องของการเขียนรายงาน

6.5 การเขียนบรรณานุกรม

6.4 การเขียนรายงาน เรื่อง นิทานพื้นบ้านไทยในท้องถิ่น

**7. ชิ้นงาน/ภาระงาน**

**ชิ้นงาน**

7.1 แผนผังความคิดเรื่อง การเขียนรายงาน

7.2 รายงาน เรื่อง นิทานพื้นบ้านไทยในท้องถิ่น

**ภาระงาน**

7.3 แบบทดสอบ เรื่อง การเขียนรายงาน

**8. กระบวนการเรียนรู้**

**8.1 ขั้นนำเข้าสู่บทเรียน**

8.1.1 นักเรียนทำแบบทดสอบก่อนเรียน เรื่อง การเขียนรายงาน

8.1.2 นักเรียนร่วมกันเสนอปัญหาพร้อมการแก้ปัญหาจากประสบการณ์ที่นักเรียนเคยเขียนรายงานในรายวิชาต่าง ๆ โดยใช้คำถาม “ทำอย่างไรจึงจะทำให้เขียนรายงานสำเร็จ”

**8.2 ขั้นสอน**

8.2.3 นักเรียนแบ่งกลุ่ม ๆ ละ 5-6 คน โดยคละความสามารถเก่ง ปานกลาง อ่อน แล้วจับฉลากเลือกกระดาษสี 7 สี

กลุ่มที่ 1 สีแดง

กลุ่มที่ 2 สีขาว

กลุ่มที่ 3 สีดำ

กลุ่มที่ 4 สีน้ำเงิน

กลุ่มที่ 5 สีชมพู

กลุ่มที่ 6 สีเหลือง

กลุ่มที่ 7 สีเขียว

เลือกประธานกลุ่มและเลขานุการกลุ่ม ตั้งชื่อกลุ่ม แล้วร่วมกันเขียนแผนผังความคิดจากการศึกษาใบความรู้ เรื่อง การเขียนรายงาน เสร็จแล้วส่งให้ครูตรวจวัดประเมินผลพร้อมรับฟังข้อเสนอแนะในการปรับปรุงพัฒนา

8.2.4 นักเรียนแต่ละกลุ่มนำความรู้ เรื่อง การเขียนรายงาน จากการเขียนผังมโนทัศน์ มาใช้เขียนรายงาน เรื่อง นิทานพื้นบ้านไทยในท้องถิ่น โดยปฏิบัติกิจกรรมตามขั้นตอนดังต่อไปนี้

(1) เลือกหัวข้อเรื่องและกำหนดขอบเขตของเรื่อง

(2) วางโครงเรื่อง

(3) ศึกษาค้นคว้าและบันทึกข้อมูล โดยมอบหมายให้นักเรียนไปศึกษาค้นคว้านอกเวลาเรียน โดยใช้แหล่งเรียนรู้ที่หลากหลายทั้งแหล่งเรียนรู้ภายในและภายนอกโรงเรียน

(4) เรียบเรียงข้อมูลเป็นรายงาน

(5) จัดทำรายงานเป็นรูปเล่ม โดยมอบหมายให้นักเรียนจัดทำรายงานนอกเวลาเรียน

โดยแต่ละกลุ่มนำเสนองานครูตรวจเพื่อวัดประเมินผลให้ข้อเสนอแนะเพื่อการปรับปรุงพัฒนา (ในกรณีที่ทำกิจกรรมไม่เสร็จในชั้นเรียน มอบหมายให้นักเรียนทำนอกเวลาเรียน)

**8.3 ขั้นสรุป**

8.3.1นักเรียนทำแบบทดสอบหลังเรียน เรื่อง การเขียนรายงาน

8.3.2นักเรียนช่วยกันสรุปถึงประโยชน์จากการเขียนรายงานในการนำไปประยุกต์ใช้ในชีวิตประจำวัน

**9. สื่อการเรียนรู้และแหล่งเรียนรู้**

9.1 ใบความรู้ เรื่อง การเขียนรายงาน

9.2 แหล่งเรียนรู้ในการศึกษาค้นคว้า

**10. การวัดผลและประเมินผล**

|  |  |  |
| --- | --- | --- |
| **วิธีการ** | **เครื่องมือ** | **เกณฑ์การประเมิน** |
| 1. ประเมินแผนผังความคิด เรื่อง  การเขียนรายงาน  2. ประเมินรายงาน เรื่อง นิทาน  พื้นบ้านไทยในท้องถิ่น  3. ประเมินการทำงานกลุ่ม  4. ตรวจแบบทดสอบ เรื่อง  การเขียนรายงาน | 1. แบบประเมินแผนผังความคิด เรื่อง  การเขียนรายงาน  2. แบบประเมินรายงาน เรื่อง นิทาน  พื้นบ้านไทยในท้องถิ่น  3. แบบประเมินการทำงานกลุ่ม  4. แบบทดสอบ เรื่อง การเขียนรายงาน | 1. ผ่านเกณฑ์การประเมิน ๖๐%  2. ผ่านเกณฑ์การประเมิน ๖๐%  3. ผ่านเกณฑ์การประเมิน ๖๐%  4. ผ่านเกณฑ์การประเมิน ๖๐% |

**ใบความรู้ที่ 4.4**

**เรื่อง การเตรียมความพร้อมเพื่อใช้แท็บเล็ตในห้องเรียน**

**1. การจัดสภาพแวดล้อม/ห้องเรียนที่เหมาะสม**

* เตรียมปลั๊กไฟฟ้า และหูฟัง
* การบริหารจัดการชั้นเรียน เช่น การนำ Apps ที่หามาใหม่ไปลงในเครื่องนักเรียน ควรวางแผนล่วงหน้าว่าจะนำ Apps ไปลงในเครื่องนักเรียนได้อย่างไรจึงจะสะดวกและรวดเร็ว

**2. การเขียนแผนการจัดการเรียนรู้สำหรับการประยุกต์ใช้แท็บเล็ตในชั้นเรียน**

* ควรมีแผนการจัดการเรียนรู้ที่เฉพาะเจาะจง โดยปรับบางกิจกรรรมให้สอดคล้องกับลักษณะการใช้แท็บเล็ตในชั้นเรียน
* ควรเลือกใช้ Apps ที่เหมาะสมกับบทเรียน หรือเชื่อมโยงไปยัง Apps ของสำนักเทคโนโลยีเพื่อการเรียนการสอน
* แผนการจัดการเรียนรู้**ไม่จำเป็นต้องใช้แท็บเล็ตทุกชั่วโมง ทั้งชั่วโมง หรือทุกวิชา**
* ในแต่ละแผนการจัดการเรียนรู้**ไม่จำเป็นต้องใช้แท็บเล็ตเพียงอย่างเดียว** ควรใช้สื่ออื่น ๆ ที่หลากหลาย เช่น ใบงาน แบบฝึก รูปภาพ เป็นต้น
* การจัดกิจกรรมการเรียนรู้ควรเน้นกระบวนการคิด

การเขียนแผนการจัดการเรียนรู้ นอกจากจะต้องบรรลุตามสาระ / มาตรฐานการเรียนรู้ / ตัวชี้วัดที่กำหนดไว้แล้ว ยังต้องคำนึงถึงการพัฒนาสมรรถนะสำคัญของผู้เรียนทั้ง 5 ประการคือ ความสามารถในการสื่อสาร ความสามารถในการคิด ความสามารถในการแก้ปัญหา ความสามารถในการใช้ทักษะชีวิต และความสามารถในการใช้เทคโนโลยี อีกทั้งควรพัฒนาระดับการคิดของผู้เรียนด้วย กระบวนการคิดเป็นการคิดในขั้นสูงที่ซับซ้อน ซึ่งหากเราสามารถพัฒนาผู้เรียนให้มีกระบวนการคิดอย่างมีวิจารณญาณแล้ว ก็จะได้ความคิดที่กลั่นกรองมาเป็นอย่างดี ซึ่งสามารถนำไปใช้ในสถานการณ์ต่าง ๆ ได้ เช่น การสร้างสรรค์สิ่งใหม่ ๆ หรือการปฏิบัติการสร้างและการผลิตสิ่งต่าง ๆ (สำนักวิชาการและมาตรฐานการศึกษา, 2549:7) สิ่งที่ต้องคำนึงถึงคือการสอนเพื่อพัฒนากระบวนการคิด ควรเน้นกิจกรรมที่ฝึกการสังเกต การบันทึก การนำเสนอ   
การฟัง การถาม-ตอบ การตั้งสมมติฐาน การค้นหาคำตอบ การวิจัย การเชื่อมโยง การบูรณาการ เป็นต้น เพื่อยกระดับการคิดของผู้เรียนให้สูงขึ้น (สามารถศึกษาเรื่องทักษะการคิดได้ที่ http://educate.intel.com/th/ProjectDesign/ThinkingSkills/)

**แหล่งอ้างอิง**

* การออกแบบโครงงานที่มีประสิทธิภาพ <http://educate.intel.com/th/projectdesign>
* กลวิธีการประเมินพร้อมเครื่องมือประเมิน <http://educate.intel.com/th/assessingprojects>
* หลักสูตรออนไลน์เพื่อพัฒนาความเข้าใจในการจัดการเรียนรู้โดยใช้โครงงานเป็นฐาน www.intel.com/education/th/elements